Jutros prođoh kroz čaršiju
Jutros prođoh kroz čaršiju,

spazih jednu anteriju.

Anterija od džamfeza,

duša mi se za nju sveza.

Otud ide mlado momče,

oh aman, džidi!

Susrete me, pa mi reče,

oh aman, džidi:

"Od meraka, ginem, dušo, za tobom!"

Iz nje viri ruka mala,

srcu se je mom dopala.

A kad vidim oči čarne,

hoće pamet da mi stane!

Otud ide mlado momče,

oh aman, džidi!

Susrete me, pa mi reče,

oh aman, džidi:

"Od meraka, ginem, dušo, za tobom!"

Slatka su joj merdžan usta,

kud se djede mladost pusta?

Sva je kao vatra živa,

ah, kada bi moja bila!

Otud ide mlado momče,

oh aman, džidi!

Susrete me, pa mi reče,

oh aman, džidi:

"Od meraka, ginem, dušo, za tobom!"

Sevdalinke